Public procurement notice: Contract Notice
Published: 2024-12-05
Buyer: Puolustusvoimien logistiikkalaitos
Country: FI
Region: FI197
Contract type: Supplies
Procedure: Restricted procedure
CPV classification: 35120000: Surveillance and security systems
Estimated value: 8000000 EUR
Submission deadline: 2025-01-07
Award criteria: price, quality

Technical requirements: Hankinta toteutetaan rajoitettuna EU-kynnysarvon ylittävänä hankintamenettelynä julkisista puolustus- ja turvallisuushankinnoista annetun lain (1531/2011) mukaisesti rajoitettuna menettelynä.

Osallistumishakemuksen tai tarjouksen laatimisesta ja jättämisestä, esittelystä tai muusta menettelyyn osallistumisesta ei makseta tarjoajille korvausta. Tarjoaja vastaa itse sille tarjouskilpailuun osallistumisesta aiheutuvista kustannuksista.

Hankintayksikkö tarkastaa, täyttävätkö ehdokkaat asetetut soveltuvuusvaatimukset. Tarjouskilpailusta suljetaan pois ne ehdokkaat, jotka eivät täytä soveltuvuusvaatimuksia tai joita koskevat putu-lain 47 §:ssä ilmoitetut poissulkemisperusteet. Tarjouskilpailusta voidaan sulkea myös ehdokkaat, joita koskevat putu-lain 48 §:ssä mainitut poissulkemisperusteet.

Hankinnan vaiheet ovat seuraavat:
1.     Hankintailmoitus Euroopan unionin virallisessa lehdessä
2.     Lisäkysymysten esittäminen
3.     Hankintayksikön vastaukset lisäkysymyksiin 
4.     Osallistumishakemusten jättäminen
5.     Osallistumishakemusten käsitteleminen
a.     Osallistumishakemusten avaaminen
b.     Ehdokkaan soveltuvuuden tarkastaminen
c.     Mahdollinen Ehdokkaiden määrän vähentäminen
6.     Tarjoajien valinta osallistumishakemuksen jättäneistä Ehdokkaista ja päätöksen tiedoksianto 
7.     Tarjouspyynnön lähettäminen 
8.     Lisäkysymysten esittäminen
9.     Hankintayksikön vastaukset lisäkysymyksiin 
10.  Tarjousten jättäminen 
11.  Tarjousten käsitteleminen
a.     Tarjousten avaaminen
b.     Tarjouksen tarjouspyynnön mukaisuuden tarkastaminen
c.     Tarjousten vertailu
12.  Hankintapäätöksen tekeminen ja tiedoksianto 
13.  Hankintasopimuksen allekirjoittaminen
Puolustusvoimien logistiikkalaitos (jäljempänä Hankintayksikkö) pyytää osallistumishakemustanne Puolustusvoimien hankintaan "Puitesopimus kehä- ja aluevalvonnan laitteista palveluineen 2025-2029". Hankinnan kohteena on puitesopimus, ennakoidulta arvoltaan kahdeksan (8) miljoonaa euroa vuosille 2025-2029. Hankintaa kuvattu tarkemmin tässä osallistumishakemuspyynnössä ja sen liitteissä. Hankinta toteutetaan rajoitettuna EU-kynnysarvon ylittävänä hankintamenettelynä julkisista puolustus- ja turvallisuushankinnoista annetun lain (1531/2011) mukaisesti.

Kehä- ja aluevalvontaa käytetään pääasiassa Puolustusvoimien varastoalueilla sekä sellaisissa kohteissa, joissa kehävalvonta katsotaan riskiarvion perusteella tarkoituksenmukaiseksi. Kohteet sijaitsevat maantieteellisesti hajautetulla alueella, joten valitun tarjoajan tulee sopimuskauden aikana taata suunnittelu-, asennus-, huolto-, ja viankorjauspalveluiden maantieteellisesti kattava saatavuus koko Suomen alueella. 

Valvottavien aitalinjojen pituudet vaihtelevat kilometristä noin 9 kilometriin ja kohteita on noin 40 ympäri Suomen. Lisäksi toteutukseen sisältyy valvottavien aitalinjojen sisällä olevat rakennusten lähialueen valvonta ja aitalinjassa olevien kulkuaukkojen valvonta.

Hankinta koskee Kehä- ja aluevalvonnan toteutukseen liittyviä laitteita, ohjelmistoja ja lisenssejä, toteutuksen suunnittelu-, asennus- ja käyttöönottopalveluja sekä dokumentointia, koulutusta, huolto- ja viankorjausta. Puolustusvoimien kohteiden turvallisuusvalvonta perustuu keskitettyyn turvallisuusvalvontaan. 

Hankinta pitää sisällään kehä- ja aluevalvonnan sensorit, joista tulevat hälytykset tuodaan Puolustusvoimien käytössä oleviin kulunvalvonta- ja rikosilmoitinjärjestelmiin. Sensorien hälytykset tulee pystyä siirtämään myös olemassa olevaan kameravalvontajärjestelmään. Puolustusvoimilla on käytössään G-Fence 600 Zoning -järjestelmä. Tulevan järjestelmän tulee olla mainitun järjestelmän kanssa yhteensopiva ja täyttää tarjouspyynnöllä asetetut ehdottomat tekniset vaatimukset. 

Tavoitetilassa Puolustusvoimilla on kohdekohtainen, valtakunnalliseen turvallisuusvalvontaan integroitu aluevalvonta, jolla voidaan valvoa Puolustusvoimien alueita kaikissa Suomen sääolosuhteissa. Valittu toimittaja suunnittelee, asentaa, käyttöönottaa ja kouluttaa  aitavalvonta-, ja aluevalvontajärjestelmät Puolustusvoimien asiantuntijan antamien vaatimusten mukaisesti.  Asennuskohteiden urakkarajapinnat esimerkiksi kaapeloinnin osalta sovitaan tapauskohtaisesti. 

Puolustusvoimat tulee solmimaan voittaneen Tarjoajan kanssa maksimissaan viiden vuoden puitesopimuksen, jolla Puolustusvoimat tekee tilauksia kohteisiinsa. Lopullisten asennuskohteiden määrä riippuu rakennuskohteiden valmistumisasteesta sekä Puolustusvoimille tulevina vuosina myönnettävien määrärahojen määrästä. 

Puitesopimuksella voidaan hankkia myös pelkkiä tuotteita esimerkiksi omaa asennusta tai varautumista varten vaihto- tai varaosalaitteiksi. Hankinta sisältää sitovan option huolto- ja viankorjaussopimuksesta, joka on voimassa puitesopimuksen ajan.  Huiolto- ja viankorjaussopimusosuuden arvioitu osuus puitesopimuksen kokonaisarvosta on 400 000 eur alv 0%. 

Laadittava puitesopimus ei tuota valitulle toimittajalle yksinoikeutta. Tarjoajalta tullaan edellyttämään laitteiden hyvää saatavuutta ja päivitettävyyttä koko puitesopimuksen voimassaolon ajan koskien myös huoltoa ja viankorjausta.

Hankinnan kohteen tarjousmateriaali sisältää osittain turvaluokiteltua tietoa (TL IV), jonka vuoksi varsinainen tarjousmateriaali esitellään ainoastaan hyväksytyille tarjoajille. Tarjoajan henkilöiden, jotka käsittelevät tarjouspyynnön turvaluokiteltua materiaalia, tulee allekirjoittaa vaitiolovakuutus. 

Hankintaa ei jaeta osiin eri Tarjoajien kesken. Hankinnan kohteen ylläpidon ja käytettävyyden turvaamiseksi hankinnan jakaminen osiin ei ole mahdollista.
Soveltuvuusvaatimukset ilmoitetaan Tarjouspalvelussa Soveltuvuus-välilehdellä.
Hankintasopimus syntyy kirjallisen sopimuksen allekirjoittamisella.
Muutoksenhakumenettelyn määräaikoja koskevat tarkat tiedot ilmoitetaan hankintapäätöksessä.